स्वच्छ भारत अभियान पखवाड़े का शुभारंभ
महिलाएवं बाल विकास मंत्रालय की संयुक्त सचिव रश्मि सक्सेना साहनी ने शुक्रवार को महिला एवं बाल विकास विभाग तथा चाइल्ड लाइन द्वारा बाल सम्प्रेषण गृह में स्वच्छ भारत अभियान पखवाड़ा कार्यक्रम का शुभारंभ किया। उन्होंने कहा कि सार्वजनिक स्थानों की साफ-सफाई में हमें सहयोग देना चाहिए। उन्होंने बाल अपचारियों को संबोधित करते हुए कहा कि प्रत्येक समस्या का समाधान होता है और गलती को सुधारने की सदैव गुंजाइश रहती है। उन्होंने बाल सम्प्रेषण गृह का निरीक्षण कर सामाजिक न्याय एवं अधिकारिता विभाग के सहायक निदेशक को सम्प्रेषण गृह में रंगाई-पुताई कराने के निर्देश दिए। जिला कलेक्टर मुक्तानंद अग्रवाल ने साफ-सफाई के महत्व और बालकों के कल्याण के लिए चलाई जा रही योजनाओं की जानकारी दी। इस अवसर पर महिला एवं बाल विकास मंत्रालय के उप सचिव आशी कपूर, चाइल्ड लाईन की उप निदेशक हारलीन वालिया, सामाजिक न्याय एवं अधिकारिता विभाग के सहायक निदेशक नवल खान, चाइल्ड लाइन के क्षेत्रीय निदेशक हीनू सिंह, महिला एवं बाल विकास विभाग के उप निदेशक महेश गुप्ता सहित अन्य अधिकारी उपस्थित थे।
अलवर. विजेता बालिका को पुरस्कृत करते जिला कलेक्टर मुक्तानंद अग्रवाल एवं अन्य अतिथि।
hin_Deva hin_Deva mai_Deva